# Fugida de Mogadiscio

Fugida de Mogadiscio (originalment en coreà, 모가디슈; transcrit com a Mogadisyu) és una pel·lícula dramàtica d'acció sud-coreana del 2021, dirigida per Ryoo Seung-wan i protagonitzada per Kim Yoon-seok, Jo In-sung, Heo Joon-ho i Kim So-jin. La pel·lícula, basada en fets reals, està ambientada durant la Guerra Civil de Somàlia i els esforços de les dues Corees per ser admeses a les Nacions Unides a finals dels anys vuitanta i principis dels noranta. Mostra detalls d'un perillós intent de fugida realitzat per treballadors de l'ambaixada de Corea del Nord i del Sud encallats durant el conflicte. S'ha doblat i subtitulat al català.
Amb un cost de producció de 24.000 milions de wons sud-coreans, es preveia que Fugida de Mogadiscio es llançaria a l'estiu del 2020, però l'estrena es va ajornar a causa del ressorgiment de la pandèmia de la COVID-19. Es va estrenar als cinemes el 28 de juliol de 2021 amb la distribució de Lotte Entertainment en format IMAX. Va rebre valoracions generalment positives per part de la crítica, que van elogiar les seves escenes d'acció, la trama humorística, la direcció i les seves interpretacions vívides.
Tenint en compte el seu rendiment a taquilla, la pel·lícula va ocupar el cinquè lloc de la llista de les pel·lícules més vistes a tot el món la primera setmana d'agost de 2021 segons l'informe dels mitjans nord-americans Screen Daily de l'11 d'agost. Els 56 dies posteriors a l'estrena, va superar els 3,5 milions d'espectadors i es va convertir en la primera pel·lícula coreana el 2021 a fer-ho. Va ser la segona pel·lícula més taquillera del 2021 a Corea del Sud, amb 29 milions de dòlars i 3,61 milions d'entrades venudes, segons el consell de cinema coreà.
Fugida de Mogadiscio va ser seleccionada com a entrada de Corea del Sud per a la categoria a la millor pel·lícula internacional dels 94ns Premis Oscar, però no va ser nominada. Va guanyar sis premis a la 30a edició dels Premis Buil de Cinema i a la 42a edició dels Blue Dragon Film Awards, inclòs el premi la millor pel·lícua". Als Blue Dragon Film Awards va ser votada com a pel·lícula més popular i Koo Kyo-hwan com a estrella popular. A mitjans de 2022, havia guanyat vint-i-cinc premis en total en diverses cerimònies de premis.

## Repartiment

* Kim Yoon-seok com a Han Sin-seong, ambaixador de Corea del Sud a Somàlia
* Jo In-sung com a Kang Dae-jin, conseller del Servei d'Intel·ligència Nacional de Corea del Sud/oficial d'intel·ligència
* Heo Joon-ho com a Rim Yong-su, ambaixador de Corea del Nord a Somàlia
* Koo Kyo-hwan com a Tae Joon-ki, conseller del Ministeri de Seguretat Estatal de Corea del Nord/oficial d'intel·ligència
* Kim So-jin com a Kim Myung-hee, esposa de l'ambaixador Han
* Jung Man-sik com a Gong Su-cheol, secretari de l'ambaixador Han
* Kim Jae-hwa com a Jo Soo-jin, una de les subordinades de l'ambaixador Han
* Park Kyung-hye com a Park Ji-eun, un traductor de l'ambaixador Han

## Referències

* ↑ «Fugida de Mogadiscio». FilminCAT. [Consulta: 5 agost 2022].
* ↑ «Escape from Mogadishu - (Korean Movie, 2021, 모가디슈)». HanCinema. [Consulta: 14 juny 2021].
* ↑ Jeong Hwa «[단독김윤석·조인성, 류승완 감독 '탈출'로 첫 호흡]» (en coreà). Star News. Naver, 10-06-2019 [Consulta: 14 juny 2021].
* ↑ Kim Ji-hye , 14-06-2021 [Consulta: 14 juny 2021].
* ↑ «Huida de Mogadiscio». Goita què fan ara. [Consulta: 31 juliol 2022].
* ↑ Bae Hyo-joo «'모가디슈' 7월28일 개봉‥김윤석X조인성 혼신의 탈출 예고편 공개» (en coreà). Newsen. Naver, 22-06-2021 [Consulta: 22 juny 2021].
* ↑ Park Mi-ae «압도적인 스크린서…류승완 '모가디슈' IMAX 개봉 확정» (en coreà). Edaily Star. Naver, 02-07-2021 [Consulta: 2 juliol 2021].
* ↑ Ji-min Jang «'모가디슈' 세계적 흥행…전세계 박스오피스 5위 기염» (en coreà). Korea Economic Daily. Naver, 11-08-2021 [Consulta: 11 agost 2021].
* ↑ Kim Ji-eun «올해 최고 흥행작 '모가디슈' 350만 관객 돌파» (en coreà). Newsis. Naver, 21-09-2021 [Consulta: 21 setembre 2021].
* ↑ «KOBIS (Korean Box Office Information System): All the films of Year 2021». KOFIC. [Consulta: 1r gener 2022].
* ↑ «'Mogadishu' Selected as Representative of Korean Film for International Feature Film at Academy». Star News, 05-10-2021. [Consulta: 5 octubre 2021].
* ↑ Bae Hyo-joo «올해 최고 흥행작 ‘모가디슈’ 美 아카데미 시상식 진출 불발» (en coreà). Newsen, 22-12-2021 [Consulta: 4 gener 2022].
* ↑ Kim No-eul «'모가디슈' 작품상 포함 6관왕→유아인·전종서 주연상 쾌거(종합)[2021 부일영화상]» (en coreà). Newsen, 07-10-2021 [Consulta: 7 octubre 2021].
* ↑ Han Hyun-jung «‘모가디슈’, ‘청룡’ 작품상 등 5관왕…설경구·문소리 주연상[종합]» (en coreà). Star Today, 26-11-2021 [Consulta: 26 novembre 2021].
* 1 2 Conran, Pierce. «RYOO Seung-wan Plots ESCAPE with KIM Yun-seok, ZO In-sung». Korean Film Biz Zone, 20-06-2019.
* ↑ Jeon Hyung-hwa «[단독류승완 감독 '모가디슈' 올여름 개봉 확정..유일 韓텐트폴]» (en coreà). , 08-06-2021 [Consulta: 14 juny 2021].